section_heading: Životopis
paragraph_text: Nakon neuspjeha Tibetskog pokreta otpora koji je bio pokrenut u Lhasi, Tenzin Gyatso je bio prisiljen napustiti Tibet 1959. godine i skloniti se zajedno sa svojim pristalicama u Indiju, gdje pokušava uspostaviti središnju tibetsku administraciju (Tibetska vlada u egzilu), ujedno tražeći načina kako sačuvati tibetsku kulturu i prosvjetu. Tisuće izbjeglica slijedilo je Dalaj lamu u Indiju. Dalaj lama se iz izbjeglištva obratio Ujedinjenim narodima s molbom da promisle o tibetanskom pitanju. Opća skupština Ujedinjenih naroda izglasal je tri rezolucije koje se tiču Tibeta (1959., 1961. i 1965. godine).[https://www.dalailama.com/the-dalai-lama/biography-and-daily-life/brief-biography Kratki životopis Dalaj lame XIV. - dalailama.com]